Document ID: /roh_data/filtered/fineweb-2-filterrobots_roh.jsonl.gz/50361

Sco quai che Maria Pia Signorell da la plaiv da Surses ha ditg, saja l’idea che l’abitaziun possia vegnir prendida a fit da plevons, mungias, teologs ed autras persunas cartentas interessadas che tschertgan la quietezza e dovran in congedi. Betg pussaivel èsi da nizzegiar l’abitaziun mo per far vacanzas senza intent spiritual.
Las lavurs èn terminadas
La renovaziun da l’abitaziun ha custà radund 200’000 francs. Finanziada è la renovaziun vegnida entras donaziuns dal maun public e da privats, e cun daners da la plaiv. Las lingias d’aua ed electric èn gia vegnidas fatgas l’onn 2018.